CELEX: 32018R0046
Language: ro
Date: 2017-10-20 00:00:00
Title: Regulamentul delegat (UE) 2018/46 al Comisiei din 20 octombrie 2017 de stabilire a unui plan privind aruncarea capturilor înapoi în mare pentru anumite activități de pescuit de specii demersale și de adâncime în apele de nord-vest pentru anul 2018

12.1.2018   
               
               
                  RO
               
               
                  Jurnalul Oficial al Uniunii Europene
               
               
                  L 7/13
               
            REGULAMENTUL DELEGAT (UE) 2018/46 AL COMISIEI
      din 20 octombrie 2017
      de stabilire a unui plan privind aruncarea capturilor înapoi în mare pentru anumite activități de pescuit de specii demersale și de adâncime în apele de nord-vest pentru anul 2018
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 15 alineatul (6) și articolul 18 alineatele (1) și (3),
      întrucât:
      
                  (1)
               
               
                  Regulamentul (UE) nr. 1380/2013 are ca obiectiv eliminarea treptată a practicii aruncării capturilor înapoi în mare în cadrul tuturor activităților de pescuit ale Uniunii prin introducerea unei obligații de debarcare pentru capturile de specii care fac obiectul unor limite de captură.
               
            
                  (2)
               
               
                  Pentru punerea în aplicare a obligației de debarcare, articolul 15 alineatul (6) din Regulamentul (UE) nr. 1380/2013 împuternicește Comisia să adopte planuri privind aruncarea capturilor înapoi în mare prin intermediul unor acte delegate pentru o perioadă de maximum trei ani pe baza recomandărilor comune elaborate de statele membre în urma consultării consiliilor consultative relevante.
               
            
                  (3)
               
               
                  Regulamentul delegat (UE) 2016/2375 al Comisiei (2) a stabilit un plan privind aruncarea capturilor înapoi în mare pentru anumite activități de pescuit de specii demersale din apele de nord-vest pentru perioada 2016-2018, în urma unei recomandări comune prezentate în 2016 de către Belgia, Irlanda, Spania, Franța, Țările de Jos și Regatul Unit.
               
            
                  (4)
               
               
                  Belgia, Irlanda, Spania, Franța, Țările de Jos și Regatul Unit au un interes direct în ceea ce privește gestionarea pescuitului în apele de nord-vest. După consultarea Consiliului consultativ pentru apele de nord-vest, aceste state membre au prezentat Comisiei, la 31 mai 2017, o nouă recomandare comună referitoare la un plan privind aruncarea capturilor înapoi în mare pentru anumite activități de pescuit de specii demersale și de adâncime din apele de nord-vest pentru anul 2018. Organismele științifice relevante au oferit contribuții științifice, care au fost analizate de Comitetul științific, tehnic și economic pentru pescuit (CSTEP) (3). Măsurile propuse în noua recomandare comună sunt conforme cu articolul 18 alineatul (3) din Regulamentul (UE) nr. 1380/2013 și pot fi așadar incluse în prezentul regulament.
               
            
                  (5)
               
               
                  În conformitate cu articolul 15 alineatul (1) litera (c) din Regulamentul (UE) nr. 1380/2013, în apele de nord-vest, obligația de debarcare se aplică, cel mai târziu de la 1 ianuarie 2016, speciilor care definesc activitățile de pescuit supuse limitelor de captură. Noua recomandare comună precizează flotele care trebuie să se supună obligației de debarcare în cazul pescuitului mixt de cod, eglefin, merlan și cod saithe, al pescuitului de langustină, al pescuitului mixt de limbă-de-mare comună și de cambulă de Baltica, precum și al pescuitului de merluciu, cardină albă și polac.
               
            
                  (6)
               
               
                  În conformitate cu noua recomandare comună, planul privind aruncarea capturilor înapoi în mare pentru anul 2018 ar trebui să vizeze, pe lângă activitățile de pescuit specificate în Regulamentul delegat (UE) 2016/2375 (și anume, pescuitul extrem de mixt de cod, eglefin, merlan și cod saithe, pescuitul de langustină, pescuitul mixt de limbă-de-mare comună și cambulă de Baltica, pescuitul de merluciu, cardină albă și polac), și pescuitul de cod saithe din diviziunile ICES VI, Vb și VII. Capturile accidentale ar trebui să fie și ele reglementate în cadrul anumitor activități de pescuit.
               
            
                  (7)
               
               
                  Noua recomandare comună sugerează, de asemenea, ca obligația de debarcare să se aplice începând din 2018 pescuitului de adâncime care utilizează traule și seine pentru a captura sabie neagră, mihalț-de-mare albastru și grenadier în subzona ICES VI și în diviziunea ICES Vb.
               
            
                  (8)
               
               
                  Noua recomandare comună propune, pentru anul 2018, o rată de supraviețuire conformă cu prevederile articolului 15 alineatul (4) litera (b) din Regulamentul (UE) nr. 1380/2013, pentru langustina capturată cu vârșe, capcane sau coșuri în diviziunea ICES VI și în subzona ICES VII, ținând cont de caracteristicile uneltelor, de practicile de pescuit și de ecosistem. CSTEP a concluzionat că excepția este justificată. Prin urmare, această excepție ar trebui să fie inclusă în planul privind aruncarea capturilor înapoi în mare pentru 2018.
               
            
                  (9)
               
               
                  Noua recomandare comună propune, pentru anul 2018, o excepție în ceea ce privește rata de supraviețuire, astfel cum se menționează la articolul 15 alineatul (4) litera (b) din Regulamentul (UE) nr. 1380/2013, pentru limba-de-mare comună cu dimensiuni inferioare dimensiunilor minime de referință pentru conservare, capturată cu traule cu panouri de 80-99 mm, în diviziunea ICES VIId, în limita a șase mile marine de coastă și în afara zonelor identificate de depunere a icrelor. CSTEP a remarcat faptul că ar trebui definite zonele de depunere a icrelor menționate în regulament. Prin urmare, această excepție ar trebui să fie inclusă în planul privind aruncarea capturilor înapoi în mare pentru 2018, cu condiția ca statele membre vizate să efectueze teste suplimentare și să furnizeze informațiile privind amplasarea zonelor de depunere a icrelor.
               
            
                  (10)
               
               
                  Noua recomandare comună sugerează, pentru anul 2018, șapte excepții de minimis de la obligația de debarcare pentru anumite activități de pescuit și până la anumite niveluri. Dovezile furnizate de statele membre au fost analizate de CSTEP, care a concluzionat că recomandarea comună conținea argumente bine întemeiate din care rezulta că ar fi dificil de realizat o îmbunătățire suplimentară a selectivității și/sau că costurile de manipulare a capturilor nedorite ar fi disproporționate, argumente sprijinite, în unele cazuri, de o evaluare calitativă a costurilor. Ținând cont de elementele de mai sus și în absența unor informații științifice contrare, este oportună includerea acestor excepții de minimis în planul privind aruncarea capturilor înapoi în mare pentru anul 2018, în conformitate cu procentajele propuse în recomandarea comună și la niveluri care să nu le depășească pe cele permise în temeiul articolului 15 alineatul (1) din Regulamentul (UE) nr. 1380/2013.
               
            
                  (11)
               
               
                  Excepția de minimis sugerată pentru merlan, de până la maximum 6 % din totalul capturilor anuale din această specie efectuate de nave care utilizează traule de fund și seine având dimensiunea ochiului de plasă mai mică de 100 mm și traule pelagice pentru a captura merlan în diviziunile ICES VIId și VIIe, se bazează pe faptul că este foarte dificil de realizat o creștere a selectivității.
               
            
                  (12)
               
               
                  Excepția de minimis sugerată pentru merlan, de până la maximum 6 % din totalul capturilor anuale din această specie efectuate de nave care utilizează traule de fund și seine având dimensiunea ochiului de plasă de cel puțin 100 mm pentru a captura merlan în diviziunile ICES VIIb-VIIj, se bazează pe faptul că este foarte dificil de realizat o creștere a selectivității.
               
            
                  (13)
               
               
                  Excepția de minimis sugerată pentru merlan, de până la maximum 6 % în 2018 din totalul capturilor anuale din această specie efectuate de nave care utilizează traule de fund și seine având dimensiunea ochiului de plasă sub 100 mm pentru a captura merlan în subzona ICES VII (cu excepția VIIa, VIId și VIIe), se bazează pe faptul că este foarte dificil de realizat o creștere a selectivității.
               
            
                  (14)
               
               
                  În ceea ce privește aceste trei excepții de minimis sugerate pentru merlan, Regulamentul delegat (UE) 2016/2375 a impus statelor membre vizate să prezinte Comisiei informații științifice suplimentare în sprijinul excepțiilor. CSTEP a observat că, deși nu au fost încă prezentate informații complete, informațiile suplimentare transmise răspund câtorva dintre preocupările CSTEP. CSTEP a subliniat necesitatea unei abordări mai coerente a acestui stoc. Pe baza dovezilor științifice examinate de CSTEP și ținând seama de faptul că dovezile prezentate în sprijinul excepției au devenit mai concludente, excepția respectivă ar trebui inclusă în planul privind aruncarea capturilor înapoi în mare pentru anul 2018.
               
            
                  (15)
               
               
                  Excepția de minimis sugerată pentru langustină, de până la maximum 6 % din totalul capturilor anuale din această specie efectuate de navele care pescuiesc langustină în subzona ICES VII, se bazează pe faptul că este foarte dificil de realizat o creștere a selectivității. CSTEP a concluzionat că excepția este justificată. Prin urmare, această excepție ar trebui să fie inclusă în planul privind aruncarea capturilor înapoi în mare pentru 2018.
               
            
                  (16)
               
               
                  Excepția de minimis sugerată pentru langustină, de până la maximum 2 % din totalul capturilor anuale din această specie efectuate de navele care pescuiesc langustină în subzona ICES VI, se bazează pe faptul că este foarte dificil de realizat o creștere a selectivității și pe faptul că există informații cantitative justificative potrivit cărora costurile legate de manipularea capturilor nedorite ar fi disproporționate. CSTEP a concluzionat că excepția este justificată. Prin urmare, această excepție ar trebui să fie inclusă în planul privind aruncarea capturilor înapoi în mare pentru 2018.
               
            
                  (17)
               
               
                  Excepția de minimis sugerată pentru limba-de-mare comună, de până la maximum 3 % din totalul capturilor anuale din această specie efectuate de nave care utilizează unelte de tip beam-traul cu selectivitate sporită având dimensiunea ochiului de plasă de 80-199 mm, în diviziunile ICES VIId, VIIe, VIIf, VIIg și VIIh, se bazează pe faptul că este foarte dificil de realizat o creștere a selectivității. CSTEP a remarcat faptul că se intenționează ca excepția să compenseze utilizarea unor unelte mai selective și să acopere aruncările reziduale de capturi înapoi în mare. Prin urmare, această excepție ar trebui să fie inclusă în planul privind aruncarea capturilor înapoi în mare pentru 2018.
               
            
                  (18)
               
               
                  Excepția de minimis sugerată pentru limba-de-mare comună, de până la maximum 3 % din totalul capturilor anuale din această specie efectuate de nave care utilizează setci cu și fără sirec pentru a captura limbă-de-mare comună în diviziunile ICES VIId, VIIe, VIIf și VIIg, se bazează pe faptul că este foarte dificil de realizat o creștere a selectivității. CSTEP a concluzionat că excepția este bine definită. Prin urmare, această excepție ar trebui să fie inclusă în planul privind aruncarea capturilor înapoi în mare pentru 2018.
               
            
                  (19)
               
               
                  Domeniul de aplicare al anumitor dispoziții din Regulamentul delegat (UE) 2016/2375 se limitează la anul 2017. Prin urmare, regulamentul respectiv ar trebui abrogat și înlocuit cu un nou regulament, cu efect de la 1 ianuarie 2018.
               
            
                  (20)
               
               
                  Deoarece măsurile prevăzute de prezentul regulament au un impact direct asupra planificării sezonului de pescuit al navelor din Uniune și asupra activităților economice conexe, prezentul regulament ar trebui să intre în vigoare imediat după publicare. El ar trebui să se aplice de la 1 ianuarie 2018,
               
            ADOPTĂ PREZENTUL REGULAMENT:
      Articolul 1
      Punerea în aplicare a obligației de debarcare
      În zonele ICES V (cu excepția zonei Va și numai în apele Uniunii din zona Vb), VI și VII, obligația de debarcare prevăzută la articolul 15 alineatul (1) din Regulamentul (UE) nr. 1380/2013 se aplică pescuitului de specii demersale și de adâncime în conformitate cu prezentul regulament.
      Articolul 2
      Definiții
      „Panou flamand” înseamnă ultima secțiune de plasă conică a unui beam-traul, a cărei parte anterioară este direct atașată la sacul traulului. Secțiunile de plasă inferioară și superioară ale panoului trebuie să fie construite din ochiuri cu dimensiunea de cel puțin 120 mm, măsurată între noduri, iar panoul trebuie să aibă, întins, o lungime de cel puțin 3 m.
      Articolul 3
      Specii care fac obiectul obligației de debarcare
      Obligația de debarcare se aplică în cadrul fiecărei activități de pescuit enumerate în anexă, sub rezerva excepțiilor prevăzute la articolele 4 și 5.
      Articolul 4
      Excepția legată de rata de supraviețuire
      (1)   Excepția legată de rata de supraviețuire, prevăzută la articolul 15 alineatul (4) litera (b) din Regulamentul (UE) nr. 1380/2013, se aplică:
      
                  (a)
               
               
                  langustinei (Nephrops norvegicus) capturate cu vârșe, capcane sau coșuri (coduri ale uneltelor (4) FPO și FIX) în subzonele ICES VI și VII;
               
            
                  (b)
               
               
                  capturilor de limbă-de-mare comună (Solea solea) sub dimensiunea minimă de referință pentru conservare, efectuate cu traule cu panouri (coduri ale uneltelor OTT, OTB, TBS, TBN, TB, PTB, OT, PT, TX) având dimensiunea ochiului de plasă al sacului de 80-99 mm, în diviziunea ICES VIId, la o distanță de până la șase mile marine de coastă și în afara zonelor identificate de depunere a icrelor, în cadrul unor operațiuni de pescuit care îndeplinesc următoarele condiții: nave cu o lungime maximă de 10 metri, cu puterea motorului de maximum 221 kW, atunci când pescuiesc în ape cu o adâncime de maximum 30 de metri și cu durate de tractare limitate, care nu depășesc o oră și 30 de minute. Aceste capturi de limbă-de-mare comună trebuie să fie eliberate imediat.
               
            (2)   Înainte de 1 mai 2018, statele membre cu un interes de gestionare direct în apele de nord-vest prezintă Comisiei orice informații științifice suplimentare în sprijinul excepției prevăzute la alineatul (1) litera (b). Comitetul științific, tehnic și economic pentru pescuit (CSTEP) evaluează informațiile respective înainte de 1 septembrie 2018.
      Articolul 5
      Excepții de minimis
      
      Prin derogare de la articolul 15 alineatul (1) din Regulamentul (UE) nr. 1380/2013, următoarele cantități pot fi aruncate înapoi în mare:
      
                  (a)
               
               
                  pentru merlan (Merlangius merlangus), până la maximum 6 % din totalul capturilor anuale din această specie efectuate de nave obligate să debarce merlan, care utilizează traule de fund și seine având dimensiunea ochiului de plasă mai mică de 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT și TX), precum și traule pelagice (OTM și PTM), pentru pescuitul de merlan în diviziunile ICES VIId și VIIe;
               
            
                  (b)
               
               
                  pentru merlan (Merlangius merlangus), până la maximum 6 % din totalul capturilor anuale din această specie efectuate de nave obligate să debarce merlan, care utilizează traule de fund și seine având dimensiunea ochiului de plasă de cel puțin100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT și TX), precum și traule pelagice (OTM și PTM), pentru pescuitul de merlan în diviziunile ICES VIIb-VIIj;
               
            
                  (c)
               
               
                  pentru merlan (Merlangius merlangus), până la maximum 6 % din totalul capturilor anuale din această specie efectuate de nave obligate să debarce merlan, care utilizează traule de fund și seine având dimensiunea ochiului de plasă mai mică de 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT și TX), precum și traule pelagice (OTM și PTM), pentru pescuitul de merlan în subzona ICES VII, cu excepția diviziunilor VIIa, VIId și VIIe;
               
            
                  (d)
               
               
                  pentru langustină (Nephrops norvegicus), până la maximum 6 % din totalul capturilor anuale din această specie efectuate de nave obligate să debarce langustină și care pescuiesc langustină în subzona ICES VII;
               
            
                  (e)
               
               
                  pentru langustină (Nephrops norvegicus), până la maximum 2 % din totalul capturilor anuale din această specie efectuate de nave obligate să debarce langustină și care pescuiesc langustină în subzona ICES VI;
               
            
                  (f)
               
               
                  pentru limba-de-mare comună (Solea solea), până la maximum 3 % din totalul capturilor anuale din această specie efectuate de nave obligate să debarce limbă-de-mare comună și care utilizează setci cu și fără sirec pentru a captura limbă-de-mare comună în diviziunile ICES VIId, VIIe, VIIf și VIIg;
               
            
                  (g)
               
               
                  pentru limba-de-mare comună (Solea solea), până la maximum 3 % din totalul capturilor anuale din această specie efectuate de nave obligate să debarce limbă-de-mare comună și care utilizează unelte de tip beam-traul cu selectivitate sporită având dimensiunea ochiului de plasă de 80-199 mm, cum ar fi prelungiri de mari dimensiuni ale plasei, în diviziunile ICES VIId, VIIe, VIIf, VIIg și VIIh.
               
            Articolul 6
      Nave care fac obiectul obligației de debarcare
      (1)   Statele membre stabilesc, în conformitate cu criteriile prevăzute în anexă, navele care fac obiectul obligației de debarcare în cadrul fiecărei activități de pescuit în parte.
      Navele care au făcut obiectul obligației de debarcare în cadrul anumitor activități de pescuit din 2017 fac în continuare obiectul obligației de debarcare în cadrul respectivelor activități de pescuit.
      (2)   Înaintea datei de 31 decembrie 2017, statele membre în cauză prezintă Comisiei și celorlalte state membre, prin intermediul site-ului web securizat de control al Uniunii, listele de nave stabilite în conformitate cu alineatul (1) pentru fiecare dintre activitățile de pescuit care figurează în anexă. Statele membre actualizează în permanență aceste liste.
      Articolul 7
      Abrogare
      Regulamentul delegat (UE) 2016/2375 se abrogă.
      Articolul 8
      Intrarea în vigoare
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      Se aplică de la 1 ianuarie 2018 până la 31 decembrie 2018.
      Totuși, articolul 6 se aplică de la data intrării în vigoare a prezentului regulament.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 20 octombrie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 352, 12.10.2016, p. 39.
      
         (2)  Regulamentul (UE) 2015/2438 al Comisiei din 12 octombrie 2015, care stabilea un plan privind aruncarea capturilor înapoi în mare pentru anumite activități de pescuit de specii demersale din apele de nord-vest pentru perioada 2016-2018 (JO L 336, 23.12.2015, p. 29), a fost abrogat și înlocuit cu Regulamentul delegat (UE) 2016/2375 al Comisiei din 12 octombrie 2016 de stabilire a unui plan privind aruncarea capturilor înapoi în mare pentru anumite activități de pescuit de specii demersale din apele de nord-vest pentru perioada 2016-2018 (JO L 352, 23.12.2016, p. 39).
      
         (3)  2017-07_STECF PLEN 17-02_JRCxxx.pdf
      
         (4)  Codurile uneltelor utilizate în prezentul regulament sunt definite de Organizația Națiunilor Unite pentru Alimentație și Agricultură.
      
         ANEXĂ
         
            Activitățile de pescuit care fac obiectul obligației de debarcare
         
         
                     (a)
                  
                  
                     Activitățile de pescuit din apele Uniunii și apele internaționale din subzona ICES VI și diviziunea ICES Vb
                     
                                 Activitatea de pescuit
                              
                              
                                 Codul uneltelor de pescuit
                              
                              
                                 Descrierea uneltelor de pescuit
                              
                              
                                 Dimensiunea ochiului de plasă
                              
                              
                                 Speciile care urmează să fie debarcate
                              
                           
                                 Cod (Gadus morhua), eglefin (Melanogrammus aeglefinus), merlan (Merlangius merlangus) și cod saithe (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traule și seine
                              
                              
                                 Toate
                              
                              
                                 Toate capturile de eglefin și capturile accidentale de limbă-de-mare, cambulă de Baltica și specii de cardină, în cazul cărora volumul total al debarcărilor per navă din toate speciile în 2015 și 2016 (*1) a constat, în proporție de peste 5 %, din următoarele specii din familia Gadidae: cod, eglefin, merlan și cod saithe combinate.
                              
                           
                                 Langustină (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Traule, seine, vârșe, capcane și coșuri
                              
                              
                                 Toate
                              
                              
                                 Toate capturile de langustină și capturile accidentale de eglefin, limbă-de-mare, cambulă de Baltica și specii de cardină în cazul cărora volumul total al debarcărilor per navă din toate speciile în 2015 și 2016 (*1) a constat, în proporție de peste 5 %, din langustină.
                              
                           
                                 Cod saithe (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traule
                              
                              
                                 ≥ 100 mm
                              
                              
                                 Toate capturile de cod saithe în cazul cărora volumul total al debarcărilor per navă din toate speciile în 2015 și 2016 (*1) a constat, în proporție de peste 50 %, din cod saithe.
                              
                           
                                 Sabie neagră (Aphanopus carbo)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traule și seine
                              
                              
                                 ≥ 100 mm
                              
                              
                                 Toate capturile de sabie neagră în cazul cărora volumul total al debarcărilor per navă din toate speciile în 2015 și 2016 (*1) a constat, în proporție de peste 20 %, din sabie neagră.
                              
                           
                                 Mihalț-de-mare albastru (Molva dypterygia)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traule și seine
                              
                              
                                 ≥ 100 mm
                              
                              
                                 Toate capturile de mihalț-de-mare albastru în cazul cărora volumul total al debarcărilor per navă din toate speciile în 2015 și 2016 (*1) a constat, în proporție de peste 20 %, din mihalț-de-mare albastru.
                              
                           
                                 Grenadier (Coryphaeides rupestris, Macrourus berglax)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traule și seine
                              
                              
                                 ≥ 100 mm
                              
                              
                                 Toate capturile de grenadier în cazul cărora volumul total al debarcărilor per navă din toate speciile în 2015 și 2016 (*1) a constat, în proporție de peste 20 %, din grenadier.
                              
                           
               
                     (b)
                  
                  
                     Activitățile de pescuit din subzonele ICES VI și VII și din apele Uniunii și apele internaționale din diviziunea ICES Vb
                     
                                 Activitatea de pescuit
                              
                              
                                 Codul uneltelor de pescuit
                              
                              
                                 Descrierea uneltelor de pescuit
                              
                              
                                 Dimensiunea ochiului de plasă
                              
                              
                                 Speciile care urmează să fie debarcate
                              
                           
                                 Merluciu
                                 (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 Traule și seine
                              
                              
                                 Toate
                              
                              
                                 Toate capturile de merluciu în cazul cărora volumul total al debarcărilor per navă din toate speciile în 2015 și 2016 (*2) a constat, în proporție de peste 10 %, din merluciu.
                              
                           
                                 Merluciu
                                 (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 Toate setcile fără sirec
                              
                              
                                 Toate
                              
                              
                                 Toate capturile de merluciu
                              
                           
                                 Merluciu
                                 (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 Toate paragatele
                              
                              
                                 Toate
                              
                              
                                 Toate capturile de merluciu
                              
                           
               
                     (c)
                  
                  
                     Activitățile de pescuit din subzona ICES VII
                     
                                 Activitatea de pescuit
                              
                              
                                 Codul uneltelor de pescuit
                              
                              
                                 Descrierea uneltelor de pescuit
                              
                              
                                 Dimensiunea ochiului de plasă
                              
                              
                                 Speciile care urmează să fie debarcate
                              
                           
                                 Langustină (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Traule, seine, vârșe, capcane și coșuri
                              
                              
                                 Toate
                              
                              
                                 Toate capturile de langustină în cazul cărora volumul total al debarcărilor per navă din toate speciile în 2015 și 2016 (*3) a constat, în proporție de peste 10 %, din langustină.
                              
                           
                                 Cod saithe (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traule
                              
                              
                                 ≥ 100 mm
                              
                              
                                 Toate capturile de cod saithe în cazul cărora volumul total al debarcărilor per navă din toate speciile în 2015 și 2016 (*3) a constat, în proporție de peste 50 %, din cod saithe.
                              
                           
               
                     (d)
                  
                  
                     Activitățile de pescuit din diviziunea ICES VIIa
                     
                                 Activitatea de pescuit
                              
                              
                                 Codul uneltelor de pescuit
                              
                              
                                 Uneltele de pescuit
                              
                              
                                 Dimensiunea ochiului de plasă
                              
                              
                                 Speciile care urmează să fie debarcate
                              
                           
                                 Cod (Gadus morhua), eglefin (Melanogrammus aeglefinus), merlan (Merlangius merlangus) și cod saithe (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traule și seine
                              
                              
                                 Toate
                              
                              
                                 Toate capturile de eglefin în cazul cărora volumul total al debarcărilor per navă din toate speciile în 2015 și 2016 (*4) a constat, în proporție de peste 10 %, din următoarele specii din familia Gadidae: cod, eglefin, merlan și cod saithe combinate.
                              
                           
               
                     (e)
                  
                  
                     Activitățile de pescuit din diviziunea ICES VIId
                     
                                 Activitatea de pescuit
                              
                              
                                 Codul uneltelor de pescuit
                              
                              
                                 Uneltele de pescuit
                              
                              
                                 Dimensiunea ochiului de plasă
                              
                              
                                 Speciile care urmează să fie debarcate
                              
                           
                                 Limbă-de-mare comună (Solea solea)
                              
                              
                                 TBB
                              
                              
                                 Toate beam-traulele
                              
                              
                                 Toate
                              
                              
                                 Toate capturile de limbă-de-mare comună
                              
                           
                                 Limbă-de-mare comună (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 Traule
                              
                              
                                 < 100 mm
                              
                              
                                 Toate capturile de limbă-de-mare comună
                              
                           
                                 Limbă-de-mare comună (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Toate setcile cu sirec și setcile fără sirec
                              
                              
                                 Toate
                              
                              
                                 Toate capturile de limbă-de-mare comună
                              
                           
                                 Cod (Gadus morhua), eglefin (Melanogrammus aeglefinus), merlan (Merlangius merlangus) și cod saithe (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traule și seine
                              
                              
                                 Toate
                              
                              
                                 Toate capturile de merlan în cazul cărora volumul total al debarcărilor per navă din toate speciile în 2015 și 2016 (*5) a constat, în proporție de peste 10 %, din următoarele specii din familia Gadidae: cod, eglefin, merlan și cod saithe combinate.
                              
                           
               
                     (f)
                  
                  
                     Activitățile de pescuit din diviziunea ICES VIIe
                     
                                 Activitatea de pescuit
                              
                              
                                 Codul uneltelor de pescuit
                              
                              
                                 Uneltele de pescuit
                              
                              
                                 Dimensiunea ochiului de plasă
                              
                              
                                 Speciile care urmează să fie debarcate
                              
                           
                                 Limbă-de-mare comună (Solea solea)
                              
                              
                                 TBB
                              
                              
                                 Toate beam-traulele
                              
                              
                                 Toate
                              
                              
                                 Toate capturile de limbă-de-mare comună
                              
                           
                                 Limbă-de-mare comună (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Toate setcile cu sirec și setcile fără sirec
                              
                              
                                 Toate
                              
                              
                                 Toate capturile de limbă-de-mare comună
                              
                           
               
                     (g)
                  
                  
                     Activitățile de pescuit din diviziunile ICES VIId și VIIe
                     
                                 Activitatea de pescuit
                              
                              
                                 Codul uneltelor de pescuit
                              
                              
                                 Uneltele de pescuit
                              
                              
                                 Dimensiunea ochiului de plasă
                              
                              
                                 Speciile care urmează să fie debarcate
                              
                           
                                 Polac (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 Toate setcile cu sirec și setcile fără sirec
                              
                              
                                 Toate
                              
                              
                                 Toate capturile de polac
                              
                           
               
                     (h)
                  
                  
                     Activitățile de pescuit din diviziunile ICES VIIb, VIIc și VIIf-VIIk
                     
                                 Activitatea de pescuit
                              
                              
                                 Codul uneltelor de pescuit
                              
                              
                                 Uneltele de pescuit
                              
                              
                                 Dimensiunea ochiului de plasă
                              
                              
                                 Speciile care urmează să fie debarcate
                              
                           
                                 Limbă-de-mare comună (Solea solea)
                              
                              
                                 TBB
                              
                              
                                 Toate beam-traulele
                              
                              
                                 Toate
                              
                              
                                 Toate capturile de limbă-de-mare comună
                              
                           
                                 Limbă-de-mare comună (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Toate setcile cu sirec și setcile fără sirec
                              
                              
                                 Toate
                              
                              
                                 Toate capturile de limbă-de-mare comună
                              
                           
               
                     (i)
                  
                  
                     Activitățile de pescuit din diviziunile ICES VIIb, VIIc, VIIe și VIIf-VIIk
                     
                                 Activitatea de pescuit
                              
                              
                                 Codul uneltelor de pescuit
                              
                              
                                 Uneltele de pescuit
                              
                              
                                 Dimensiunea ochiului de plasă
                              
                              
                                 Speciile care urmează să fie debarcate
                              
                           
                                 Cod (Gadus morhua), eglefin (Melanogrammus aeglefinus), merlan (Merlangius merlangus) și cod saithe (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traule și seine
                              
                              
                                 Toate
                              
                              
                                 Toate capturile de merlan în cazul cărora volumul total al debarcărilor per navă din toate speciile în 2015 și 2016 (*6) a constat, în proporție de peste 10 %, din următoarele specii din familia Gadidae: cod, eglefin, merlan și cod saithe combinate.
                              
                           
               
            (*1)  Navele înscrise pe listă ca făcând obiectul obligației de debarcare în cadrul acestei activități de pescuit în conformitate cu Regulamentul delegat (UE) 2016/2375 al Comisiei rămân pe lista menționată la articolul 4 din prezentul regulament, în pofida modificării perioadei de referință, și continuă să fie supuse obligației de debarcare în cadrul acestei activități de pescuit.
         
            (*2)  Navele înscrise pe listă ca făcând obiectul obligației de debarcare în cadrul acestei activități de pescuit în conformitate cu Regulamentul delegat (UE) 2016/2375 al Comisiei rămân pe lista menționată la articolul 4 din prezentul regulament, în pofida modificării perioadei de referință, și continuă să fie supuse obligației de debarcare în cadrul acestei activități de pescuit.
         
            (*3)  Navele înscrise pe listă ca făcând obiectul obligației de debarcare în cadrul acestei activități de pescuit în conformitate cu Regulamentul delegat (UE) 2016/2375 al Comisiei rămân pe lista menționată la articolul 4 din prezentul regulament, în pofida modificării perioadei de referință, și continuă să fie supuse obligației de debarcare în cadrul acestei activități de pescuit.
         
            (*4)  Navele înscrise pe listă ca făcând obiectul obligației de debarcare în cadrul acestei activități de pescuit în conformitate cu Regulamentul delegat (UE) 2016/2375 al Comisiei rămân pe lista menționată la articolul 4 din prezentul regulament, în pofida modificării perioadei de referință, și continuă să fie supuse obligației de debarcare în cadrul acestei activități de pescuit.
         
            (*5)  Navele înscrise pe listă ca făcând obiectul obligației de debarcare în cadrul acestei activități de pescuit în conformitate cu Regulamentul delegat (UE) 2016/2375 al Comisiei rămân pe lista menționată la articolul 4 din prezentul regulament, în pofida modificării perioadei de referință, și continuă să fie supuse obligației de debarcare în cadrul acestei activități de pescuit.
         
            (*6)  Navele înscrise pe listă ca făcând obiectul obligației de debarcare în cadrul acestei activități de pescuit în conformitate cu Regulamentul delegat (UE) 2016/2375 al Comisiei rămân pe lista menționată la articolul 4 din prezentul regulament, în pofida modificării perioadei de referință, și continuă să fie supuse obligației de debarcare în cadrul acestei activități de pescuit.